Ein vuhs zeinem rappen sprach
Ein vuhs zeinem rappen sprach·
der hoh vf einem bǒme sas·
vnd trůg einen kese in sinem snabele·
her rappe ir sint gar klv̊g·
so schoͤnen vogel ich nie gesach·
nie lerke noh galander bas·
gesang danne ir· svs ich niht zabel·
ich hort es gerne genv̊g·
der rappe dvr den valschen pris·
mit luter stimme im sinen sang erborte·
des viel der kese im vnders ris·
in krift der vuhs den sang er gerne horte·
svs gebent gv̊t toͤrscher herren vil·
dvr valsches lop dur smeichen liegen triegen·
wol fuͤget dem affen toren spil·
es gebent die narren gerne ir gůt den giegen·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse